Ավտոմեքենայի նույնականացման համար

Ավտոմեքենայի նույնականացման համարը, որը հայտնի է VIN հապավումով, հատուկ կոդ է, որն ավտոմեքենա արտադրող ընկերություններն օգտագործում են շարժիչով մեքենաների, մոտոցիկլետների, սկուտերների և մոպեդների նույնականացման համար՝ համաձայն ISO 3833 ստանդարտի։

ԱՆՀ-ը առաջին անգամ կիրառվել է 1954 թվականին ։ 1954-1981 թվականներին համարի ստանդարտ չափանիշներ չեն գործել։ Տարբեր արտադրողներ օգտագործել են տարբեր ձևաչափեր։
1981 թվականին ԱՄՆ Ճանապարհային երթևեկության անվտանգության ազգային վարչությունը ստանդարտացրել է ձևաչափը։ Ըստ վարչության պահանջի, բոլոր ավտոմեքենաները պետք է 17 նիշից բաղկացած VIN ունենան, որում չպետք է լինեն I (i), O (o) և Q (q) տառերը 0 և 1 թվերի հետ չշփոթելու համար։

Տարբեր երկրներում ավտոմեքենաների պատմության ծառայություններ կան, որոնք կարող են գնորդներին օգնել VIN-ի օգնությամբ հայտնաբերել վթարված կամ գողացված ավտոմեքենաները։

ՎԻՆ կոդը սովորաբար դրոշմված է լինում ավտոմեքենայի դիմապակու ստորին հատվածում (վարորդի կողմից), վարորդի դռան վրա, կապոտի տակ։

ՎԻՆ-ի տարրերը5NPEB4AC9BH305339 

Ժամանակակից ՎԻՆ համակարգերը հիմնված են երկու չափանիշների վրա, որոնք թողարկել է Ստանդարտացման միջազգային կազմակերպությունը (ISO) 1979 և 1980 թվականներին՝ ISO 3779 և ISO 3780։ Այս երկու ISO չափանիշները որոշակիորեն տարբեր են և համապատասխանաբար կիրառվում են Եվրամիությունում և ԱՄՆ-ում։

ՎԻՆ-ը բաղկացած է հետևյալ հատվածներից

Արտադրության համաշխարհային ինդեքս WMI 

ՎԻՆ-ի առաջին 3 նիշերը ցույց են տալիս ավտոմեքենան արտադրողին։ Տարեկան 500-ից պակաս ավտոմեքենա արտադրող գործարանը 3-րդ նիշում օգտագործում է 9 թիվը։ Որոշ արտադրողներ երրորդ նիշն օգտագործում են մեքենայի կատեգորիան նշելու (ավտոմեքենա, բեռնատար և այլն) համար։

ԱՄՆ Ավտոմոբիլային ինժեներների միությունը (SAE) երկրներին ու գործարաններին է տալիս WMI կոդը։

WMI-ի առաջին նիշը ցույց է տալիս տարածաշրջանը, որտեղ գտնվում է գործարանը։ Հիմնականում նշվում է տվյալ երկիրը, սակայն Եվրոպայում մի քանի երկրում գործարան ունեցող արտադրողը կարող է իր արտադրած բոլոր ավտոմեքենաներին տալ այն երկրի WMI-ը, որտեղ գտնվում է իր շտաբ-բնակարանը։ Ջեներալ Մոթորսը գործարաններ ունի Գերմանիայում, Իսպանիայում, Մեծ Բրիտանիայում, Բելգիայում, Լեհաստանում, սակայն որպես WMI օգտագործում է Գերմանիայի կոդը։

Երկրների կոդեր

Ավտոմեքենայի բնութագրական հատված VDS 

ՎԻՆ կոդի 4-ից 8-րդ նիշերը ավտոմեքենայի բնութագրական հատվածն են։ Այս նիշերը տեղեկություններ են պարունակում ավտոմեքենայի պլատֆորմի, մոդելի և տեսակի մասին։ Տարբեր արտադրողներ տարբեր համակարգեր են կիրառում այս դաշտի համար։ 1980 թվականից հետո արտադրողների մեծ մասը 8-րդ նիշում նշում են շարժիչի տեսակը։

ՎԻՆ-ի 9-րդ նիշում (VDS-ի 6-րդ նիշ) սովորաբար նշվում է ստուգիչ նիշը (0-ից 9 թվի կամ X տառ), որը ՎԻՆ-ի չթույլատրված փոփոխության դեպքում համապատասխան ստուգման դեպքում չի հաստատի դրա իսկությունը։ Դա կվկայի, որ նույնականացման համարի մեկ կամ մի քանի թվեր փոփոխվել են։

Ավտոմեքենայի նույնականացման հատված VIS 

ՎԻՆ-ի 10-ից 17-րդ նիշերը ավտոմեքենայի նույնականացման հատվածն են։ Արտադրողն այս թվերն օգտագործում է տվյալ ավտոմեքենայի նույնականացման համար։ Այն տեղեկատվություն է պարունակում շարժիչի, փոխանցման տուփի մասին։ Հյուսիսային Ամերիկայում վերջին 5 նիշերը պարտադիր պետք է թվեր լինեն։

Ավտոմեքենայի արտադրության տարեթվի նշումը 

VIS-ի 10-րդ նիշը հաստատուն է, որը պարտադիր պահանջ է։ 10-րդ նիշը ցույց է տալիս մոդելի արտադրության տարեթիվը։ Բացի I, O, Q տառերից 10-րդ նիշի տեղում չեն օգտագործվում նաև U, Z տառերը և 0 թիվը։

Հաշվարկը սկսվում է 1980 թվականից. այն նշվում է A տառով։ Y-ը 2000 թվականն է, որից հետո սկսվում են 1-ից 9-ը թվերը (2001-2009)։ Այնուհետև կրկին գալիս են լատինական այբուբենի տառերը։

Արտաքին հղումներ 
 ISO 3779:2009
 FMVSS 115, Part 565
 VIN entry in the National Transportation Library FAQ 
 ISO 3779:2009 VIN decoder

Ծանոթագրություններ 

Տրանսպորտ